मेहविश मुश्ताक

मेहविश मुश्ताक हकक (उर्दू : مہوش مشتاق) (जन्म: १९८९) या एक मोबाईल ॲप आणि संगणकाची आज्ञावली विकसक (सॉफ्टवेअर डेव्हलपर) आहेत. त्यांनी २०१३ मध्ये  काश्मीर खोऱ्यासाठी "डायल काश्मीर" नावाचे व्यावसायिक निर्देशिका (बिझनेस  डिरेक्टरी) ॲप तयार केले, ज्यामुळे मोबाईल ॲप विकसित करणारी पहिली काश्मिरी महिला असा त्यांना बहुमान लाभला.

 चरित्र 
मेहविश मुश्ताक यांचा जन्म १९८९ मध्ये श्रीनगर येथे झाला. सध्या त्या काश्मिरी ॲप विकसक आहेत.  वयाच्या २३ व्या वर्षी, त्यांनी  अँड्रॉइड ॲप निर्मितीचा अभ्यासक्रम पूर्ण केल्यानंतर 'डायल काश्मीर' नावाचे मोबाईल ॲप विकसित केले. डायल काश्मीर विशेषतः काश्मीर प्रदेशासाठी सेवा पुरवते. हे वापरकर्त्याला काश्मीरमधील विविध क्षेत्रांमधील रुग्णालये, शिक्षण, वाहतूक आणि पोलिसांसह विइतर विविध आवश्यक आणि व्यावसायिक सेवांचे पत्ते, फोन नंबर आणि ईमेल पत्ते यासारखी विस्तृत माहिती प्रदान करते.  यामध्ये इतर वैशिष्ट्यांसह रेल्वे, सार्वजनिक सुट्टी आणि प्रार्थना वेळापत्रक यांचा देखील समावेश आहे.

 शिक्षण 
मुश्ताक यांनी श्रीनगरमधील प्रेझेंटेशन कॉन्व्हेंट गर्ल्स स्कूल मधून प्राथमिक शिक्षण घेतले आणि माध्यमिक शिक्षण द मॅलिन्सन गर्ल्स स्कूल येथून पूर्ण केले. त्यानंतर त्यांनी एसएसएम कॉलेज ऑफ इंजिनिअरिंग अँड टेक्नॉलॉजी येथून अभियांत्रिकी चे शिक्षण पूर्ण केले.

 पुरस्कार 
इवलेसे|तत्कालीन राष्ट्रपती रामनाथ कोविंद यांच्या हस्ते नारी शक्ती पुरस्कार स्वीकारताना
 फेमिना महिला पुरस्कार (ऑनलाइन प्रभावशाली) — २०१४.
 स्पेस  कम्युनिकेशन अवॉर्ड - २०१४
 ऑल ग्रासरूट्स वुमन अचिव्हर्स अवॉर्ड — २०१४.
 द संडे स्टँडर्ड देवी अवॉर्ड्स दिल्ली — २०१६.
 नारी शक्ती पुरस्कार - २९१७.

 संदर्भ 

वर्ग:काश्मिरी व्यक्ती
वर्ग:इ.स. १९८९ मधील जन्म
वर्ग:हयात व्यक्ती
वर्ग:नारी शक्ती पुरस्कारविजेते